ILMUTUSRAAMAT AVANEB
"Ilmutusraamat avaneb" sarja 3. osas uurib asjatundjaterühm
veel Taanieli raamatut Vanast Testamendist.
Selle seitsmendat peatükki.
3. osa alapealkiri on:
"Taanieli nägemus neljast metsalisest ja Inimese Pojast"
Aga enne, kui siirdume selle huvitava nägemuse juurde,
räägime mõne sõna Mahdist,
kelle juurde lubasime eelmises osas naasta.
Mahdi on islami traditsioonides oodatav vabastaja-messias.
Oodatakse, et ta rajab enne ülestõusmist maa peale
tõelise islami ühiskonna.
Šiia ja sunni moslemite tõlgendus Mahdist on erinev.
Šiiitluses ongi Mahdil olulisem roll.
Islamimaailmas on laialt levinud usk Mahdi tulekusse
ja ka Jeesuse tulemisse samadel aegadel.
Mahdi oli noormees,
kellest pidi saama islamimaailma liider.
Kuid ta kadus noorukiealisena ja keegi ei tea, kuhu,
kuid paljud usuvad teda olevat endiselt elus.
Lõpuaegadel saab Mahdi ilmsiks ja siis tuleb ka Jeesus.
Sellest ei kirjutata Koraanis, küll aga hadithi kirjades.
Samal ajal tuleb ka Jeesus
ja koos Mahdiga kukutavad nad antikristuse ehk dažžaali.
Nad teevad islamist valitseva usu.
Jeesus alistab kristlased islamiusule.
Võtab ära ristid kirikute katustelt.
Nendest saavad siis mošeed.
Ja nii edasi.
Islamimaailmas on levinud üsna tugev veendumus,
et elame lõpuaegades, kus islam on võidutsemas.
Nagu vähemalt koraanis ennustatakse.
Sellest innustatuna ongi ISIS toomas islamit kogu maailma,
oodates et Jeesus ja Mahdi tulevad neile appi.
Kuid seda muidugi ei juhtu.
Kõikide suuremate usunditega on seotud teatud messia ootus.
Budismis oodatakse Maitreja Buddhat.
Hinduismis on kümnes inkarnatsioon, nemadki ootavad oma messiat.
Kõigil on oma ootus.
Aga see viitab tõe kildudele, mida on pillutatud rahvaste sekka.
See on moondunud,
nii nagu veeuputusestki on 200 erinevat lugu.
Need on algsed "tõed", kuid Piiblis on päriselt tõde.
Läheme tagasi Taanieli raamatu seitsmenda peatüki
ja Taanieli unenäo juurde.
Paabeli kuninga Belsassari esimesel aastal
nägi Taaniel voodis olles und ja nägemusi oma peas.
Siis ta kirjutas unenäo üles,
tegi selle sisust kokkuvõtte.
Taaniel hakkas rääkima ja ütles:
Ma nägin oma nägemuses öösel,
vaata, neli taeva tuult panid voogama suure mere.
Ja neli suurt metsalist tõusid merest, üksteisest erinevad."
Piibel räägib siinkohal Inimese Pojast
ja kuidas merest tõuseb 4 suurt metsalist, kõik erinevad.
See oli hirmuäratav vaatepilt.
Nende tulevaste suurriikide julmus saab olema enneolematu.
Esimene metsaline tõsteti kahele jalale
ja talle anti inimese süda.
See oli Nebukadnetsar, kes tuli usule.
Jah, mingil moel.
Ta vähemalt tunnistas Issandat.
Need 4 metsalist kujutavad sama asja, millest on juttu 2. peatükis.
Kuid siinkohal on täiendusi.
Viimasel metslasel on kümme sarve nagu Taanieli kujul oli 10 varvast.
Sama asi.
Taanieli 7:23 järgi on neljas metsaline neljas kuningriik,
mis tekkis maa peale ja on erinev kõigist teistest.
See oli alguses vabariik.
Muud kuningriigid olid rajatud valitsejate poolt
nagu Nebukadnetsar, Aleksander Suur jne.
Aga on öeldud, et need 10 sarve on 10 kuningat,
kes tõusevad sellest kuningriigist ehk Muinas-Rooma territooriumilt.
Ja veel üks tõuseb pärast neid ja alandab neist kolme kuningat.
Ülejäänud 7 alistuvad ise.
Olen jõudnud veendumusele,
et need kolm alistatut on Egiptus, Türgi ja Kreeka.
Siis algab raevuaeg, millest kogudust on lubatud säästa.
See oleks kohutav tänapäeva tagakiusatavatele kristlastele.
Praegune tagakius ei ole midagi võrreldes tulevase Antikristuse ajaga.
Oodake, siis te alles kogete tagakiusu.
Sa tõid esile ühe mõtte ja usklikud räägivad sellest vahel,
et tagakius puhastab ja pühitseb inimesi.
Muidugi on kannatustel positiivne mõju vaid sel juhul,
kui inimesel on õige ellusuhtumine.
Sest katsumused võivad ka põhjustada kibestumist
ja viia eemale Jumalast.
Kui ellusuhtumine on vale.
Minu arvates põhineb uskliku pühitsus ja Issanda tundmises kasvamine
siiski Püha Vaimu ja Jumala Sõna tööle inimeses.
Mitte, et kogudus pühitsetakse alles tagakiusu saabudes.
Mõeldes raevuajale,
siis 1 Tessalooniklastele 1:10 öeldakse:
"Ootama taevast tema Poega Jeesust,
kelle ta on surnuist üles äratanud
ja kes meid tõmbab välja tulevasest vihast."
Siin räägitakse selgelt sellest, et me ei ole raevuajal siin.
Läkituses Filadelfia kogudusele ehk Ilmutusraamatus 3:10
vaadeldakse Filadelfia kogudust kui koguduse ühte arenguetappi,
kus grupile õigeksmõistetuile öeldakse nii:
"Et sa oled hoidnud minu ootamise sõna,
siis hoian ka mina sind läbikatsumistunni eest,
mis on tulemas kogu ilmamaa peale, et katsuda läbi ilmamaal elavaid."
See on selles mõttes hea salm nende jaoks,
kes eitavad ülesvõtmist, öeldes, et on ainult Issanda tagasitulek.
See raev tähendab põrgu raevu.
See tuleb eriti hästi esile vanamas tõlkes.
Siin öeldakse nii:
"Mis on tulemas kogu maailma peale
kiusama neid, kes maa peal elavad."
See raev puudutab siis ainult maa peal elavaid.
See algab Ilmutusraamatu 6. peatüki kohtuga.
Kuningadki tõdevad, et Talle suur vihapäev on tulnud.
Seda ajajärku on ette ennustatud nagu ka hingamises olemise ajajärku.
See jätkub järgmiste kohtuotsustega.
Kuuenda pitseri avamisel öeldakse nii.
Järgneb seitsmes pitser.
Ma loen ajalises järjestuses.
Järgneb seitsme pasuna puhumine.
11. peatükis öeldakse:
"Paganad on vihastanud, aga nüüd on sinu viha tulnud."
Ja siis öeldakse 15. peatüki alguses:
"Jumala raev on kuldkaussides."
See raev on teatud ajajärk. Kogudusest ei räägita siin midagi.
Kogudust ei saa igasse asjasse segada.
Keegi võrdles Hesekieli 37 ptk. surnuluid
kogudusega,
kuid tegelikult räägitakse seal Iisraelist.
Kümneid Vana Testamendi prohveteid
peaks tõlgendama tohutu kujutlusvõimega,
kui kõikjal tahetakse näha kogudust.
Jutt on siiski Iisraelist.
Minu arust on Jumala raevuajal
Tema plaani kohaselt kaks erinevat eesmärki.
Esiteks - pattulangenud maailma üle mõistetakse kohut.
Ehk siis ta saab vastavalt sellele, milliseid valikuid on teinud.
Aga seoses sellega on ka võimalus Jumala poole pöördumiseks.
Teiseks - et Iisrael pöörduks nende raskuste kaudu
tagasi Jumala poole ja sooviks Kristuse avasüli vastu võtta.
Ilmutusraamat nagu ka Taanieli raamat
on paljudele, eriti noortele usklikele,
mitmeti raskesti mõistetav.
Mida tähendab lõpuaeg või raevuaeg?
Kuidas peaksime Taanieli unenägusid uurima?
Minu arust on väga tähtis juhinduda Piibli ettekuulutustest.
Piibel seletab ennast ise.
Taanieli raamatut lugedes näeme,
et Taaniel isegi ei mõistnud oma nägemusi,
enne, kui need talle lahti seletati.
Me ei pea hakkama midagi arvama,
sest Taanieli raamatus on kõik arusaadaval moel lahti seletatud.
Kui keegi alles usule tulnud noor loeb selliseid ennustusi,
siis talle võib olla raske mõista,
mida sellised merest tõusvad metsalised
võivad tähendada.
Talle võib see küsimusi tekitada.
Nagu mainisin, siis Taanielile selgitatakse neid sümboleid siin.
Ütlen vaid lühidalt,
et esimene metsaline, kes merest tõusis, oli lõvi
ja see sümboliseerib Paabeli kuningriiki.
Ja ka esimest Paabeli kuningat Nebukadnetsarit.
Teine metsaline oli karu sarnane, kes pandi püsti ühe külje peale
ja tal oli suus hammaste vahel kolm küljeluud
ja temale öeldi: Tõuse ja söö!”
See sümboliseerib Pärsia kuningriiki.
Pärast seda oli üks teine, otsekui panter
ja tal oli seljas neli linnutiiba.
Sel metsalisel oli neli pead ja temale anti valitsus.
See sümboliseerib Kreeka kuningriiki.
Need neli tiiba, mis selle pantri seljal asetsesid,
sümboliseerivad suure tõenäosusega Aleksander Suure nelja kindrali,
kelle abil ta kiirelt territooriume ja kuningriike vallutas.
Sellel metsalisel oli neli pead ja temale anti valitsus.
See viitab samuti nendele neljale kindralile,
kes Aleksander Suure järel Kreeka kuningriigis võimule tulid.
"Pärast seda ma nägin öistes nägemustes,
vaata, seal oli neljas metsaline, kole ja kohutav ja väga tugev;
tal olid suured raudhambad,
ta sõi ja näris ning tallas ülejäägi jalgade alla.
Ja see oli erinev kõigist endistest metsalistest
ja tal oli kümme sarve."
See viitab Nebukadnetsari unenäo kuju jalgalabadele - 10 varbale.
"Ma vaatasin neid sarvi, ja vaata,
veel üks pisike sarv tõusis nende vahelt
ja kolm endistest sarvedest kisti selle eest välja."
See viitab sellele, et enne, kui Antikristus saab avalikuks,
keda kuvatakse selle väikese sarvena,
peab olema moodustunud 10 riigi liit.
Alles siis tõuseb see väikene sarv, mis sümboliseerib Antikristust
ja võtab võimu selles liidus enda kätte.
Siis oleme jõudnud aega, millest järgmiseks räägitakse,
kuidas Elatanu võttis istet ja peagi algas kohus.
Seda nägemust selgitatakse hiljem.
Taaniel tahab seletust neljanda metsalise kohta,
kes oli teistsugune kui kõik muud ning väga kohutav.
Siis seletataksegi talle,
et neljas metsaline on neljas kuningriik maa peal -
kõigist kuningriikidest erinev.
See sööb kogu maa ja tallab ning purustab selle.
Sellega viidatakse Muinas-Rooma kuningriigile.
Ja need 10 sarve on 10 kuningat, kes tõusevad sellest kuningriigist.
Tekib küsimus,
kas ka Ameerika kuulub Antikristuse valitsemisalasse?
Või on tegemist ülemaailmse kaubandus-poliitilise süsteemiga?
Või millega meil on tegemist?
On öeldud, et tõuseb sellest kuningriigist.
Rooma kuningriigi aladelt.
"Ja veel üks tõuseb pärast neid."
See on viide Antikristusele.
"Teistsugune kui eelmised ja ta alandab kolm kuningat."
Ja edasi järgmises salmis mainitakse seda aega,
mil Antikristus valitseb.
"Ta kõneleb sõnu Kõigekõrgema vastu ning piinab Kõigekõrgema pühasid.
Ta püüab muuta aegu ja seadust
ja need antakse tema kätte ajaks, aegadeks ja pooleks ajaks.
Siis võtab kohus istet."
See tekst on eriliselt majesteetlik.
Antakse selleks ajaks, aga peale seda võtab kohus istet.
Ja võim võetakse temalt ära.
Tuleviku kohta on siis selliseid nägemusi.
Kristliku õpetuse kohaselt on kogudus
Issandale eraldatud pühade kogukond.
Koguduse ülesandeks on juhtida inimesi päästele.
See kogukond on üleloomulik - Püha Vaimu poolt kogutud ja juhitud.
Kas kogudus eksisteeris ka Vana Testamendi aegadel?
Või ilmnes alles Uues Testamendis?
Vana Testamendi prohveteeringutes on kogudusest väga vähe juttu.
See on seal varjatud kujul.
Kui räägitakse Iisraelile, siis seda peab võtma sõna-sõnalt.
Iisrael, mitte miski uue liidu vaimne kogudus.
Mis puutub vaimsesse Iisraeli, siis paljud mõtlevad valesti,
arvates, et koguduse näol on tegemist vaimse Iisraeliga.
Kui mina järgin Iisraeli, siis Iisrael on ikka Iisrael.
Ja kogudus on kogudus.
Oleme paganlik kogudus ja mina olen täispagan.
Päästetud ja usule tulnud, kuid sellest hoolimata pagan.
Tuleb välja, et kogudusest ei räägita Vanas Testamendis üldse.
Kuidas oleks, kui oleksime olnud juures,
kui Jeesus saabus eesli seljas Jeruusalemma?
Sakarja raamatu 9. peatükis salmides 9 ja 10 öeldakse:
"Ole väga rõõmus, Siioni tütar, hõiska, Jeruusalemma tütar!
Vaata, sulle tuleb sinu kuningas, õiglane ja aitaja.
Tema on alandlik ja sõidab emaeesli sälu seljas."
Siinkohal jääb kogu koguduste ajajärk vahele.
Sellest ei räägita.
"Mina hävitan Efraimist sõjavankrid ja sõjaratsud Jeruusalemmast,
sõjaammudki hävitatakse.
Ja tema kuulutab rahvaile rahu ning valitseb merest mereni,
Frati jõest ilmamaa ääreni."
Oleksin ma seda lugenud ja seal olnud,
kui Jeesus eesliga Jeruusalemma tuli!
Oleksin uskunud, et ta on Messias.
See oleks pettumus, kui lõpp poleks selline olnud.
Aga see pole praegugi veel läbi.
Komistatakse veel tänapäevalgi.
Vanas Testamendis on palju sellist.
Sellest pikast koguduse perioodist ei leidu sõnagi.
Uuest Testamendist leiab kindlaid tõendeid,
et Jumal ei ole oma rahvast hüljanud.
Näiteks Rooma kirjas 11:1 öeldakse nii:
"Kas Jumal on oma rahva ära tõuganud?
Mitte sugugi!"
Ja nii edasi.
Iisraelil on jätkuvalt oma tähtis koht
Jumala plaanides
ja see saab täielikult täituma.
Lugedes Jeremija raamatut, leiame, et Jumala Sõna ütleb:
"Ma toon nad põhjamaalt",
ehk Ta kogub kokku oma rahva.
See prohveteering käib Iisraeli kohta.
See on tõeks saanud.
Iisrael on riik ja see kõneleb Jumala Sõna usaldusväärsusest.
Jesaja raamatu 11. peatükis räägitakse täpsemini sellest suurest,
veel ees seisvast kokku kogumisest.
Loen natuke ka koguduse kohta.
Need on varjatud sõnumid, nagu näiteks Psalmis 22:
"...keset kogudust ma tahan kiita sind."
Ja siis ühes Psalmidest, millele Pauluski viitab:
"Ma ülistan sind paganate seas."
Seda ei mõistetud enne, kui see lahti seletati.
Esineb ka kohti, mis räägivad selgelt sellest,
milline see aeg saab olema, mil kogu Iisrael kokku kogutakse.
Näiteks Jeremija 3. peatükis salmides 17 ja 18.
Võttes neid sõna-sõnalt, võib saada selge pildi.
"Sel ajal nimetatakse Jeruusalemma Issanda aujärjeks”
ja kõik rahvad kogunevad sinna, Issanda nime juurde Jeruusalemma;
ja nad ei käi enam oma kurja südame kanguse järgi."
Kõik rahvad käivad praegu oma kurja südame kanguse järgi.
Nii Iisrael kui ka paganrahvad.
Ainult Jeesuse vere kallis hind ehk usuletulnud
ei käi kurja südame kanguses.
Ja edasi:
"Neil päevil läheb Juuda sugu Iisraeli soo juurde
ja nad tulevad üheskoos põhjamaalt maale,
mille mina olen andnud pärisosaks teie vanemaile."
Millal? Siis, kui Jeesus on tulnud.
Kuningriik on sündinud.
Alles siis toimub suur ja lõplik väljarändamine.
Rahvad ei käi enam kurja südame kanguses.
Sina, kes sa vaatad seda saadet, saad ka ise osaleda,
helistades numbril 900 1777.
See kõne maksab 7 eurot.
Selle annetusega oled osaline hingede võitmise töös,
et ükski ei läheks hukka.
Evangeelium on kõigile tasuta, kuid selle kuulutamine maksab.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Saaja nimi: Taevas TV7
Nii saad osaleda selles töös
ja koos saame rõõmutseda suure saagi üle,
mis saabub üle kogu maa!
Ole õnnistatud Issanda nimel! Aamen.
On küsitud ka palestiinlaste kohta.
Nende kohta on kaks selget ennustust.
Jeremija raamatu 12. peatüki 15. salmis öeldakse:
"Aga pärast seda, kui ma olen nad kitkunud,
halastan ma jälle nende peale ja toon nad tagasi,
igaühe ta pärisosale ja igaühe ta maale.
Ja kui nad tõesti õpivad ära mu rahva kombed
ja hakkavad vanduma minu nime juures:
Nii tõesti kui Issand elab!,
nõnda nagu nad õpetasid mu rahvast vanduma Baali juures,
siis nad võivad edasi elada mu rahva keskel."
Hesekieli raamatu 47. peatükk räägib samast asjast.
Kuid nad peavad pöörduma.
Nii Iisrael kui ka palestiinlased
peavad tunnistama Jeesuse Issandaks.
Siis nad saavad osaks Iisraelist.
Seda aega on huvitav jälgida.
Praegu räägitakse palju Jeruusalemma jagamisest.
Psalmides öeldakse "Nad jagasid minu maa."
See kõik juhtub ja selle pärast ootab paganrahvaid kättemaks.
Iisraelil on raske pöörduda.
Hoosea raamatu 13. peatüki 13. salmis öeldakse:
"Tema pärast tulevad sünnitusvalud: ta on mõistmatu laps,
sest ta ei asu õigel ajal emakasuudmesse."
Kas see aeg oli siis, kui Jeesus oli siia maa peale tulnud?
Või keset aposteliku aja kuulutamisi ja imesid?
Oli see siis või pole see aeg veel saabunud?
Kui juudid oleksid Jeesuse Messiana vastu võtnud,
kas viimane aastanädal oleks siis alanud kohe peale seda?
Kindlasti!
Jumala prohvetlik kell oleks käima hakanud
ja sündmused oleks kulgenud mööda oma rada.
Tänu Jumalale, et nii ei juhtunud,
sest muidu oleksime jäänud eemale sellest plaanist.
Räägiksin veel palestiinlaste osast.
Hesekieli raamatu 47. peatüki salmides 22 ja 23 öeldakse:
"Jaotage see liisu läbi pärisosadeks enestele ja võõrastele,
kes asuvad teie keskel ja kes on teie keskel lapsi sünnitanud;
nad olgu teile nagu pärismaised Iisraeli laste hulgas:
nad saagu koos teiega liisu läbi pärisosa Iisraeli suguharude seas!"
Jumal on alati õiglane.
Kohtleb hästi nii palestiinlasi kui ka juute, kui nad alanduvad.
Järgmises osas uurime veel Taanieli raamatu ennustusi.
Ning uurime, mis või kes on Antikristus.
2 Tessalooniklaste 2 peatükis öeldakse selle kohta nii:
"Alles siis ilmub seadusevastane,
kelle Issand Jeesus hukkab oma suu hingusega
ja kelle ta kõrvaldab oma avalikuks saamisega,
kui ta tuleb."
Seadusevastase tulemine sünnib Saatana mõjul
igasuguste vägevate tegude ja tunnustähtedega ja valeimedega
ja igasuguse ülekohtu pettusega neile, kes hukkuvad,
sest et nad ei võtnud vastu tõe armastust, et saada päästetud.
Ja seepärast saadabki Jumal neile eksitava jõu,
et nad hakkaksid uskuma valet
ja nii saavad kohtualuseks kõik, kes ei ole uskunud tõde,
vaid kellele on meeldinud ülekohus.
On erinevaid spekulatsioone sellest, kust Antikristus tõuseb.
Kas Antikristus on juut, sakslane, ameeriklane või paavst?
Sellest räägitakse ligikaudselt Taanieli raamatu 8. peatükis.
Ja ka 11. peatükis.
Taanieli raamatu 8. peatükis ta näeb,
kuidas jäär kaevles lääne poole ja talle tuleb sealt vastu sikk...
Tõlge: Kuno Kivikink